kardosdrur/scandi-wiki huggingface dataset:
Sotirios Papagiannopoulos

Sotirios Papagiannopoulos (; født 5. september 1990) er en svensk-græsk professionel fodboldspiller, der spiller som midterforsvarer i den svenske allsvenskan-klub AIK. Han spillede i 2018-2020 i den danske superligaklub F.C. København.

Klubkarriere

Karriere i Sverige 
Papagiannopoulos spillede som ungdomsspiller i AIK, hvor han spillede for klubbens U-19 hold før end han skiftede til Väsby United (i dag Athletic FC Eskilstuna), hvor han spillede i to år før han blev udlånt til den græsk-svenske klub Akropolis IF. Han skiftede i 2012 til Assyriska FF (en klub med syriske rødder), der spillede i den næstbedste svenske række. Han opnåede i alt 82 kampe for Assyriska over tre år.

PAOK
Efter tre succesfulde år hos Assyriska FF skrev Papagiannopoulos i januar 2015 kontrakt med PAOK FC gældende for 2½ år. 

Han opnåede 7 kampe for PAOK førend et trænerskifte i klubben medførte, at han ikke længere var en del af klubbens planer.

Tilbage til Sverige
Efter opholdet i PAOK vendte Papagiannopoulos i sommeren 2015 retur til Sverige, hvor han skrev kontrakt med Östersunds FK, der på daværende tidspunkt spillede i den næstbedste svenske række. I Papagiannopoulos' første sæson i klubben var han med til at spille dem til oprykning i den bedste række Allsvenskan.

Han vandt med Östersund i 2017 Svenska Cupen, hvilket bragte klubben i UEFA Europa League. Östersund havde succes i Europa League turneringen l7-18, hvor klubben på vej til gruppespillet eliminerede bl.a. PAOK og Galatasaray og senere gik videre fra gruppespillet med samme point som Athletic Bilbao og foran Hertha BSC.

F.C. København 
Successen i Europa League skabte interesse fra flere klubber, og den 27. maj 2018 blev det offentliggjort, at den danske klub FCK havde skrevet en fire-årig aftale med Papagiannopoulos.

Han debuterede for FCK den 12. juli 2018 i en Europa League kamp mod finske KuPS.

Sotirios Papagiannopoulos spillede i alt 71 kampe for FCK, men spillede ikke for førsteholdet i 2020. Den 17. august 2020 blev han solgt til den svenske barndomsklub AIK.

AIK Fotboll 
I AIK fik han trøjenr. 4.

Landsholdskarriere 
Papagiannopoulos blev den 5. december 2017 indkaldt til det svenske liga-landshold til to venskabskampe mod Estland og Danmark. Han fik debut for landsholdet, da han blev indskiftet i det 64. minut i kampen mod Estland.

Referencer

Ekterne henvisninger
 

Fodboldspillere fra Sverige
Fodboldlandsholdsspillere fra Sverige
Forsvarsspillere (fodbold)
Fodboldspillere fra Östersunds FK
Fodboldspillere fra AIK Fotboll
Jørn Jeppesen

Jørn Jeppesen er navnet på flere personer:
 Jørn Jeppesen (skuespiller) (1919-1964) – dansk skuespiller
 Jørn Jeppesen (musiker) (født 1967) – dansk musiker, guitarist i Kim Larsen & Kjukken
 Jørn Jeppesen (fodboldspiller) (1946-2012) – dansk fodboldspiller fra Frem
Kings & Queens

Kings & Queens er en dansk landsdækkende butikskæde med 18 tøjbutikker, heraf 17 fysiske butikker og 1 webshop. Kings & Queens sælger modetøj til mænd og kvinder i alderen 15 til 35 år.

Der er 11 butikker på Sjælland, 2 butikker på Fyn samt 4 butikker i Jylland. Hovedkontoret er placeret i Slagelse hvor også Kings & Queens netbutik drives fra. Den første butik åbnede i 2008 i Slagelse.

Butikker i Danmark

Eksterne henvisninger 
 Kings & Queens åbner i Aalborg
 Kings & Queens åbner netbutik efter 10 år

Tøjbutikskæder i Danmark
Oldevatnet

Oldevatnet er en sø i Oldedalen i Stryn kommune i Vestland fylke i Norge. Den har et areal på  og ligger 33 meter over havet.

Oldevatnet består af to bassiner med en samlet længde på 11 kilometer, og som er knyttet sammen gennem et smalt sund. Søen ligger mellem høje fjelde og kysten er de fleste steder brat og består af grus og sten. Udløb er i nord gennem Oldeelven, der løber gennem søen Floen til Innvikfjorden, en gren af Nordfjord..
Det største tilløb er Dalelven, som løber ind i i sydenden af søen. Dalelven har udspring fra flere af Jostedalsbræens udløbere, blandt andet Briksdalsbræen, og vandet i elven er i store dele af året stærkt farvet af sedimenter fra bræene.

I 1938–42 blev vandstanden i Oldevatnet sænket med halvanden meter ved at sten og grus fra morænen som opdæmmer vandet blev fjernet. Formålet med sænkingen var at undgå oversvømmelsesskader på landbrugsområdene omkring Oldevatnet.

Kilder og henvisninger 

Søer i Vestland
Stryn
Alfred Nordhøj Kann

Alfred Erik Nordhøj Kann (født 12. august 2004) er en dansk barneskuespiller. Han har spillet med i Vildfugl (2012), kortfilmen Sankt Hans (2012) og Far til fire i solen (2018). Han har også været kordreng i DR VokalEnsemblet og sang solo sangen "Joanna" af Kim Larsen ved DR-koncerten Som et strejf af en dråbe – Danmark synger farvel til Kim Larsen. Han gik på Kildevældsskolen og går nu på Aurehøj Gymnasium i Gentofte.

Nordhøj Kann er søn af skuespilleren Pelle Nordhøj Kann og producenten Anne Christine Worre Sørensen.

Film 
 Vildfugl (2012)
 Sankt Hans (2014)
 Far til fire i solen (2018)
 Julefeber (2020)

Eksterne henvisninger 
 

Børneskuespillere fra Danmark
Norddjurs Østre Pastorat

Norddjurs Østre Pastorat var et pastorat i Norddjurs Provsti, Århus Stift.

Pastoratet blev dannet 1. august 2018, men fik sit endelige navn Fornæs Pastorat i 2019.

Pastoratet består af de 11 sogne:

Sogne
Enslev Sogn
Gjerrild Sogn
Grenaa Sogn
Hammelev Sogn
Hemmed Sogn
Karlby Sogn
Kastbjerg Sogn
Rimsø Sogn
Veggerslev Sogn
Villersø Sogn
Voldby Sogn

Kirker
I pastoratet er der 12 kirker
Enslev Kirke
Gjerrild Kirke
Grenaa Kirke
Hammelev Kirke
Hemmed Kirke
Karlby Kirke
Kastbjerg Kirke
Rimsø Kirke
Simon Peters Kirke
Veggerslev Kirke
Villersø Kirke
Voldby Kirke

Pastorater i Århus Stift
Etableret i 2018
Shanghai Masters 2019

Shanghai Masters 2019 var en tennisturnering, der af sponsorhensyn afvikledes under navnet Rolex Shanghai Masters, og som blev spillet udendørs på hardcourt-baner af typen DecoTurf i Qi Zhong Tennis Center i Shanghai, Folkerepublikken Kina i perioden 5. - 13. oktober 2019. Det var den 11. udgave af Shanghai Masters, og det var sæsonens ottende og næstsidste turnering på ATP Tour i kategorien ATP Tour Masters 1000.

Herresingletitlen blev vundet af Daniil Medvedev, som i finalen besejrede Alexander Zverev med 6-4, 6−1, og som dermed vandt Shanghai Masters for første gang. Det var Medvedevs anden Masters 1000-titel i karrieren, og turneringen var ligeledes den anden ATP Tour Masters 1000-turnering i træk, der blev vundet af Daniil Medvedev, idet han også havde vundet den foregående turnering, Cincinnati Open 2019.

Alle fire singlesemifinalister, Stefanos Tsitsipas, Daniil Medvedev, Matteo Berrettini og Alexander Zverev, var under 24 år gamle, og det var ikke sket i en ATP Tour Masters 1000-turnering siden German Open 1999.

I herredoublerækken sejrede Mate Pavić og Bruno Soares efter finalesejr på 6-4, 6−2 over Łukasz Kubot og Marcelo Melo. Sejren var Mate Pavić' første Masters 1000-titel, mens Soares tidligere havde vundet tre titler i kategorien ATP Tour Masters 1000. Det var imidlertid hans første gevinst i Shanghai Masters.

Præmier 

Den samlede præmiesum for turneringen androg $ 7.473.620 og fordelte sig som følger.

Herresingle

Hovedturnering 

Hovedturneringen i herresingle har deltagelse af 56 spillere, der fordeler sig på:
 45 direkte kvalificerede spillere i form af deres placering på ATP's verdensrangliste pr. 26. august 2019 (seks uger før turneringens start).
 4 spillere, der havde modtaget et wildcard (markeret med WC).
 7 spillere fra kvalifikationsturneringen (markeret med Q).

Kvalifikation 

Kvalifikationen havde deltagelse af 28 spillere, der spillede om de sidste syv ledige pladser i hovedturneringen. Følgende spillere kvalificerede sig til hovedturneringen:
  Pablo Carreño Busta
  Vasek Pospisil
  Jérémy Chardy
  Alekandr Bublik
  Juan Ignacio Londero
  Marco Cecchinato
  Cameron Norrie

Ingen spillere gik videre til hovedturneringen som lucky loser.

Herredouble 

Herredoublerækken havde deltagelse af 32 par, der fordelte sig på:
 29 direkte kvalificerede par i form af deres placering på ATP's verdensrangliste.
 3 par, der havde modtaget et wildcard (markeret med WC).

Eksterne henvisninger 
 Shanghai Masters

Noter 

2019
ATP Tour 2019
Cy Nicklin

Cy Nicklin (født 21. april 1940 i London i England) spillede trompet og saxofon. Efter at have hørt Jack Elliot og Peggy Seeger optræde i en folkemusikklub skiftede han imidlertid instrument til banjo. I 1962 blev den erstattet af en guitar. Cy Nicklin flyttede til Danmark, hvor han med afstikkere til England og Belgien optrådte sammen med den amerikanske banjospiller Bill Thornton. I Belgien mødte han Robert Lelièvre, med hvem han dannede en trio, Cy, Maia & Robert, hvor Maia Aarskov var det tredje medlem. Efter trioens opløsning i 1968 blev han medlem af Day Of Phoenix og fra 1970 medstifter af og sanger og guitarist i Culpeper's Orchard, som senere skiftede navn til 'Culpeper'. . Med dette Band opnåede han stor succes, især ved live-koncerter, hvor de med Satisfied Mind skabte et usædvanligt populært sing-along nummer, som bl.a. medførte fællessang på de første Roskilde-festivaler.

Cy Nicklin har komponeret musik til filmene Stine og drengene (1969) og Et døgn med Ilse (1971), hvor han også spiller en rolle. Han har desuden haft roller i Helle for Lykke (1969), og Hændeligt uheld (1971) . Siden har han virket som producer og lydtekniker for en lang række danske musikgrupper og solister . Bl.a. producerede han den danske gruppe TV-2s debutalbum Fantastiske Toyota.

Den danske folkemusikgruppe Cy, Maia & Robert er opkaldt efter Cy Nicklin.

Noter 

Rockmusikere fra Storbritannien
Rockmusikere fra Danmark
Har spillet på Roskilde Festival
Husevågøy

Husevågøy er en ø i Vågsøy kommune i Vestland fylke i Norge. Øen ligger yderst i Nordfjord, mellem Bremangerlandet og Vågsøya. Der er færgeforbindelse med Måløy. Arealet er 9,3 km². Den største landsby på øen er Husevåg med ca. 30 indbyggere.

Fra gammel tid var der en enkel bygdevej gennem selve bebyggelsen Husevåg. I 1975  byggede man  veje Ramsevik-Tytingvåg-Krabbestig. I 1989 blev der bygget vej over fjeldet fra Husevåg til Ramsevik. Tanken var at føre vejen  frem til færgen  ved Våganeset, men denne sidste stykke kom ikke før i 1992.

Fotogalleri

Se også 
 Store norske leksikon
 Fakta og informasjon om Husevågøy
 Arkeologisk tidsskrift - Helleristninger på Husevågøy (side 7-9)

Øer i Vestland

Vågsøy
Niels Grønbech (musiker)

Niels "Niller" Grønbech (født 9. oktober 1947 i Brønderslev) er en dansk bassist, der er kendt for sin medvirken i rockgruppen Shu-Bi-Dua, hvor han var medlem fra 1973-1977.

Ifølge guitarist Michael Hardinger spillede han og Niels Grønbech første gang sammen i teenagebandet Fanmakers i 1964, der som gruppe havde base i Vangede. Nogle år senere i 1973 var Grønbech var med til at etablere Shu-Bi-Dua, oprindelig under navnet Passport (fra 1971), sammen med Hardinger, Michael Bundesen, Poul Meyendorff, Jens Tage Nielsen og Bosse Hall Christensen. Under koncerterne med bandet læste han små digte op. Han var med til at indspille de fire første af gruppens albums.

Grønbech forlod bandet i 1977 efter at han blev færdiguddannet som ingeniør og fik job i udlandet. Han blev erstattet af Kim Daugaard. Han har siden boet rundt om i verden bl.a. mange år i Beijing.

Ved premieren på Shu-bi-dua - The Musical på Fredericia Teater var Shu-Bi-Dua samlet igen, og Grønbech fløj ind fra Shanghai.

Diskografi 

 Shu-bi-dua, 1974
 Shu-bi-dua 2, 1975
 Shu-bi-dua 3, 1976
 Shu-bi-dua 4, 1977

Bibliografi 
 40 år i A-dur (2013)

Reference

Eksterne henvisninger 
 Niels Grønbech på Discogs

Bassister fra Danmark
Shu-bi-dua
Chase Atlantic

Chase Atlantic er et australsk band, der består af brødrene Clinton (guitar og saxofon) og Mitchel Cave (vokal) samt Christian Anthony (guitar).

Bandet opstod i 2014, efter at Cave-brødrene i en årrække havde lagt cover-videoer på YouTube, og Mitchel Cave og Christian Anthony sammen havde stillet op i X Factor Australia som en del af gruppen What About Tonight i 2012.
Bandmedlemmerne skriver, producerer og spiller selv deres egen musik og har blandt andet varmet op for Sleeping With Sirens på en del af deres verdensturné i 2017-2018.

Referencer 

Musikgrupper fra Australien
Etableret i 2014
Pandehave Å

Pandehave Å er en omkring fire kilometer lang å der løber  på grænsen mellem Helsingør  og Gribskov Kommuner på Nordsjælland. Den har sit udspring i vådområderne omkring Havreholm og  den afvandede Keldsø, hvor et område på 300 hektar i 2018 blev fredet. I det samme område har også Gurre Å, Esrum Å, og Keldsø Å deres udspring . Den løber mod nord, og munder ud i Øresund i Hornbæk Bugt ved Villingebæk mellem Dronningmølle og Hornbæk. Ved naturområdet Rusland får den et tilløb fra øst, der afvander vådområderne mellem Horneby og Klosterris Hegn. Det meste af åens løb ligger i Natura 2000-område nr. 132 Rusland og er udpeget som habitatområde. 

Ådalen som Pandehave å løber  var for 7000 år siden  en fjordarm af Øresund.  Skråninger på begge sider af den brede dal afgrænser den tidligere fjord. Området var i 15-1600-årene påvirket af sandflugt, en katastrofe for landbruget her i Nordsjælland, men også mange andre steder i landet. Hele landskabet vest for Pandehave Å er præget af denne sandflugt, der hærgede overalt langs den nordsjællandske kyst. Hvor flyvesandet dengang lejrede sig, findes i dag et bakket landskab med lyng, enebærkrat, visse og spredte fyrretræer. Selve ådalen har engang været mere åben og præget af rigkær, enge og kildevæld, men har i dag udviklet sig til krat og skov i form af især birkeskov og stedvis også med yngre og ældre elle- og askeskov. 

Ådalen er en del af en 2,6 km² stor naturfredning af Rusland og Pandehave Å der blev samlet i 1993 af 18 tidligere fredninger. 
Den nordlige del af åen kommer til at danne østgrænse for et af Nationalpark Kongernes Nordsjællands fragmenterede arealer.

Kilder og henvisninger

Pandehave Å på helsingorleksikon.dk
 Kort på miljoegis.mim.dk

Vandløb på Sjælland
Lokaliteter i Helsingør Kommune
Lokaliteter i Gribskov Kommune
Fredede arealer i Danmark
En tro kopi

En tro kopi er det sjette album fra den danske gruppe Bifrost udgivet i 1982 på Mercury Records.

Besætningen var den samme som på forgængeren Kassen & hjertet. Det var sidste album, at sangeren Ida Klemann og guitaristen Mikael Miller var en del af gruppen.

Numre 
Albummet indeholder følgende numre (her opdelt på de to oprindelige sider):

Medvirkende 
På albummet medvirkede følgende:
Gruppens medlemmer
 Tom Lundén: sang, keyboards, piano, el-klaver, synthesizer, orgel
 Ida Klemann: sang
 Knut Henriksen: bas, akustisk og el-guitar
 Jeppe Reipurt: trommer, el-trommer, el-klaver, percussion
 Mikael Miller: akustisk og el-guitar
 John Teglgaard: el-guitar 

Øvrige medvirkende
 Jesper Nehammer: lyricon (på "Souvenir")
 Niels Matiasen: saxofon (på "Den pris de vil ha")
 Flemming Rasmussen, Leif Roden: percussion

Referencer 

Bifrost-album
Album fra 1982
Crazy Canary

Crazy Canary er det eneste album udgivet af gruppen af samme navn. Crazy Canary var identisk med den danske gruppe Bifrost, der her udgav en række engelsksprogede numre, som ikke passede ind i gruppens normale dansksprogede karriere. Albummet er udgivet i 1980 på Mercury Records. 

Besætningen på albummet var markant ændret i forhold til den, der indspillede det dansksprogede album udsendt året forinden, Læn Dem ikke ud, idet flere af de oprindelige medlemmer af Bifrost ikke var med. Det drejer sig om Annapurna, Asger Skjold og Mogens Fischer. I stedet var Knut Henriksen (bas, guitar) og Jeppe Reipurt (trommer) kommet med, og besætningen på Crazy Canary blev den samme i årene der fulgte, også da gruppen igen spillede på dansk under navnet Bifrost. Et andet nyt tiltag i forhold til Læn Dem ikke ud var, at Crazy Canary blev udgivet på Mercury Records.

Tom Lundén skrev alle melodierne og teksterne; Gary Nicklin bidrog til fire af teksterne.

Numre 
Albummet indeholder følgende numre (her opdelt på de to oprindelige sider):

Medvirkende 
På albummet medvirkede følgende:
Gruppens medlemmer
 Tom Lundén: sang, keyboards
 Ida Klemann: sang
 Knut Henriksen: bas, guitar, sang
 Jeppe Reipurt: trommer, percussion
 Mikael Miller: guitar
 John Teglgaard: guitar, bas

Øvrige medvirkende
 Torben Andersen: synthesizer
 Niels Neergaard: basun
 Anders Gaardmand, Jesper Nehammer: saxofon

Referencer 

Bifrost-album
Album fra 1980
Paul Meyendorff

Paul Meyendorff (født 1. november 1949 i Charlottenlund) er en dansk guitarist, der er kendt for sin medvirken i rockgruppen Shu-Bi-Dua, hvor han var medlem fra 1973-1974.

Meyendorff var med til at etablere bandet, oprindelig under navnet Passport, i 1971 sammen med Michael Hardinger, Niels Grønbech og Bosse Hall Christensen. Han var med til at indspille gruppens første album, Shu-bi-dua, hvor han bl.a. skrev nummeret "Midnatsluskeren" sammen med Hardinger, men han forlod gruppen igen efter udgivelsen i 1974, da ingen af de øvrige bandmedlemmer ønskede at arbejde professionelt med musikken på det tidspunkt. Meyendorff arbejdede med shipping, og valgte denne karrierevej og flyttede til Canada i 1975.

Meyendorffs plads blev overtaget af guitaristen Claus Asmussen.

Diskografi 

 Shu-bi-dua, 1974

Reference

Eksterne henvisninger 
 Niels Grønbech på Discogs

Guitarister fra Danmark
Shu-bi-dua
Personer fra Charlottenlund
Netlify

Netlify er en dansk-amerikansk internetfirma  med hjemsted i San Francisco, Californien.

Henvisninger

Eksterne henvisninger 

Blogtjenester
Etableret i 2014
It-virksomheder fra USA
Virksomheder i San Francisco
Jens Tage Nielsen

Jens Tage Nielsen, også kaldet Tågis, (født 28. marts 1949 i Hellerup) er en dansk keyboardspiller og komponist, der er kendt for sin medvirken i rockgruppen Shu-Bi-Dua, hvor han var medlem fra 1973-1981.

Han var med til at etablere bandet i 1973 sammen med Michael Bundesen, Michael Hardinger, Niels Grønbech, Paul Meyendorff og Bosse Hall Christensen. Jens Tage Nielsen var klassekammerat med Bundesen på Ordrup Gymnasium, hvorfra de begge blev studenter i 1967. Han blev cand.merc. i 1974.

Nielsen medvirkede på gruppens syv første albums og fik i lighed med gruppens andre medlemmer en række kælenavne, bl.a. Tangfjæs og Melplet foruden det mere anvendte Tågis. Han forlod bandet i 1981 efter et internt opgør, der ligeledes førte til at Hall Christensen gik ud; et opgør som belyses i Janus Køster-Rasmussens dokumentarfilm om Shu-bi-dua Fluer i Kødbyen, der blev lavet i 2016. Allerede i 1979 havde Nielsen droppet koncerterne fordi han led af tinnitus, men han fortsatte som tekstforfatter, komponist, arrangør og musiker. Hans plads i bandet blev endegyldigt overtaget af Willy Pedersen i 1981.

Såvel Bundesen og Hardinger som Hall Christensen og Asmussen har anerkendt Nielsens betydning for bandet. I flere interviews har Hardinger fx sagt at et af gruppens største hits, "Den Røde Tråd", er skrevet af ham selv, Michael Bundesen, og Jens Tage Nielsen. Hall Christensen udtalte i Fluer i Kødbyen: "Jens Tage kunne tænke nogle akkorder, som var helt out-of-this world og gjorde det spændende. Han gav Shu-bi-dua kant."

Nielsen har været administrator af De Hjemløses Hus siden år 2000 samt for Hus Forbi. I 2003 var han med til at etablere Ombold gadefodbold.

Diskografi 
Med Passport
 "Change Of The Guard" (1973)

Med Shu-bi-dua

 Shu-bi-dua, 1974
 Shu-bi-dua 2, 1975
 Shu-bi-dua 3, 1976
 Shu-bi-dua 4, 1977
 78'eren, 1978
 Shu-bi-dua 6, 1979
 Shu-bi-dua 7, 1980

Reference

Eksterne henvisninger 
 

Pianister fra Danmark
Shu-bi-dua
Alumni fra Københavns Universitet
Studenter fra Ordrup Gymnasium
Tobias Wilner

Tobias Wilner er en dansk filmkomponist, musikproducer, sanger, instruktør, fotograf, pladeselskabsstifter, grundlægger af musikgrupperne Blue Foundation, Ghost Society, New York United og solo projektet Bichi.

Tobias Wilner er mest kendt for at være forsanger og musikproducer i det danske band Blue Foundation, og for sit arbejde som filmkomponist til blandt andet DRs tv-serien Bedrag og Boris Bertrams dokumentarfilm Human Shelter.

Diskografi

Album 
 2000: Wise Guy – Blue Foundation, April Records
 2001: Blue Foundation – Blue Foundation, April Records
 2004: Sweep of Days – Blue Foundation, EMI
 2006: Solid Origami – Blue Foundation, Popgroup
 2006: Dead People’s Choice – Blue Foundation, EMI
 2007: Life of a Ghost – Blue Foundation, Astralwerks
 2009: Notwithstanding – Bichi, Hobby Industries
 2010: Tankograd Original Soundtrack – Tobias Wilner, Dead People’s Choice Records
 2012: In My Mind I Am Free – Blue Foundation, Dead People’s Choice Records
 2013: In My Mind I Am Free Reconstructed – Blue Foundation, Dead People’s Choice Records
 2016: Bedrag Original Soundtrack – Tobias Wilner, Dead People’s Choice Records
 2016: Slow Light – Findlay Brown, Nettwerk
 2016: Blood Moon – Blue Foundation, Dead People’s Choice Records
 2018: New York United – New York United, 577 Records
 2019: Human Shelter Original Score – Tobias Wilner, KØИ Records
 2019: Silent Dream – Blue Foundation, KØИ Records

EP 
 2008: Erobreren – Bichi, Cactus Island Records
 2010: Dogs and Desperation – Ghost Society, Minty Fresh
 2015: Live in Zhangbei – Blue Foundation, Dead People’s Choice Records
 2016: Eyes on Fire Re-worked – Blue Foundation, Dead People’s Choice Records
 2016: It Begins – Blue Foundation, Dead People’s Choice Records

medvirker på 
 1997: A Triumph For Man – Mew, Evil Office
 2003: Frengers – Mew, Epic Records
 2004: Jaku – DJ Krush, Sony Music
 2013: Lost – Trentemøller, In My Room

Filmografi

Filmmusik 
 2001: Stacy Ann Chin
 2005: My Beirut
 2005: Drabet (title sang)
 2006: Miami Vice (film)
 2007: Anna Pihl
 2008: Diplomacy - the responsibility to protect
 2008: Twilight
 2009: All Boys
 2009: Normal
 2009: Nobody
 2010: Tankograd
 2010: Waking Madison
 2013: Krigskampagnen
 2015: Light The Wick
 2016: Bedrag
 2016: LA Boys
 2017: Peelers
 2018: Human Shelter
 2019: Krigsfotografen

Referencer

Eksterne henvisninger 
 
 
 Officiel hjemmeside 
 Blue Foundation discogs.com
 tobias Wilner discogs.com
 Bichi discogs.com
 Ghost Society discogs.com

Komponister fra Danmark
Musikproducere fra Danmark
Musikere fra Danmark
DBU's Landspokalturnering for herrer 2000-01

Landspokalturneringen 2000/2001 var den 45. udgave af DBUs Landspokalturnering. Turneringen blev vundet af Silkeborg IF, som besejrede Akademisk Boldklub Gladsaxe i finalen i Parken med 4-1.

2000-01
Fodboldsæson 2000-01
Albrecht 3. af Sachsen

Albrecht 3. af Sachsen (født 17. juli 1443, død 12. september 1500) var en tysk fyrste fra Huset Wettin, der var hertug af Sachsen og markgreve af Meissen fra 1464 til 1500. Han grundlagde den albertinske linje af Huset Wettin, der regerede i Kurfyrstendømmet Sachsen fra 1547 og siden i Kongeriget Sachsen frem til 1918.

Albertinske linje af Huset Wettin
Hertuger af Sachsen
Riddere af Den gyldne Vlies
Henrik 4. af Sachsen

Henrik 4. af Sachsen, også kaldet Henrik den Fromme (), (født 16. marts 1473, død 18. august 1541) var en tysk fyrste fra Huset Wettin, der var hertug af Sachsen og markgreve af Meissen fra 1539 til 1541. 

Henrik var søn af Hertug Albrecht 3. af Sachsen og tilhørte den albertinske linje af Huset Wettin. I 1539 efterfulgte han sin barnløse storebror, Hertug Georg af Sachsen.

Referencer 

Albertinske linje af Huset Wettin
Hertuger af Sachsen
Markgrever af Meissen
Personer fra Dresden
Bolognese

Bolognese (italiensk: "fra Bologna") kan henvise til flere artikler:

 Bolognese (hund) – en selskabshund
 Bolognese (mad) – en kødsovs (ragù alla bolognese)
 Bolognese (dialekt) – en variant af emiliansk